stanford-oval/wikipedia huggingface dataset:
หงส์ขาว
พฤติกรรม > การขับไล่

หงส์ใบ้มักป้องกันรังอย่างก้าวร้าว และปกป้องคู่และลูกของมันได้ดี การโจมตีเชิงป้องกันตัวของหงส์ใบ้ส่วนใหญ่เริ่มต้นด้วยเสียงขู่ฟ่อ (เสียงการพ่นลมออกจากปากอย่างแรง คล้าย “แฮ่” หรือ "ฟู่") และหากไม่เพียงพอที่จะขับไล่ผู้ล่าออกไปจะตามมาด้วยการโจมตีทางกายภาพ หงส์โจมตีโดยการทุบศัตรูด้วยเดือยกระดูกปีกพร้อมกับการงับด้วยจะงอยปากขนาดใหญ่ ในบางครั้งที่ไล่นกน้ำขนาดเล็กเช่น เป็ด หงส์ขาวมักจะงับและลากเป็ดนั้น หรือเหวี่ยงโยนเป็ดออกจากเขตที่หงส์คู่และลูกของมันอาศัย ปีกของหงส์มีพลังมากแต่ไม่แข็งแรงพอที่จะหักขาของคนที่โตเต็มวัยได้อย่างที่เล่ากันต่อ ๆ มา นกน้ำขนาดใหญ่เช่น ห่านแคนาดาอาจถูกขับไล่อย่างก้าวร้าวจากหงส์ขาว (เนื่องจากห่านแคนาดามีแนวโน้มพฤติกรรมในการแข่งขันมากกว่า แม้ไม่ใช่การแข่งขันแบบนักล่าหรือการขโมยก็ตาม) และหงส์ใบ้ยังมีพฤติกรรมโจมตีมนุษย์ที่เข้ามาในดินแดนของมันเป็นประจำเช่นกัน
หงส์ขาวตัวผู้มีหน้าที่ในการปกป้องลูกหงส์ขณะที่อยู่บนน้ำและบางครั้งอาจโจมตีเรือขนาดเล็ก เช่นเรือแคนู ที่มันรู้สึกว่าเป็นภัยคุกคามต่อลูกของมัน นอกจากนี้หงส์ขาวตัวผู้ยังพยายามไล่ล่าสัตว์นักล่าออกไปจากอาณาเขตครอบครัวของมัน และกักบริเวณสัตว์เหล่านี้ เช่นสุนัขจิ้งจอกและสัตว์เลื้อยคลาน ไว้ที่บริเวณไกลออกไป
ในนิวยอร์ก (ซึ่งเป็นพื้นที่นอกเขตถิ่นกำเนิดเดิม) สัตว์นักล่าที่พบมากที่สุดคือ เต่าสแนปปิ้ง โดยปกติหงส์ขาวตัวเต็มวัยที่มีแข็งแรงมักไม่ค่อยตกเป็นเหยื่อของ สัตว์จำพวกหมาเช่น หมาป่าไคโยตี สัตว์จำพวกแมวเช่น แมวลิงซ์ และหมี แต่อาจเป็นภัยคุกคามต่อหงส์ขาวที่อ่อนแอได้ (หงส์ขาวตัวเต็มวัยที่แข็งแรงมักจะว่ายน้ำหนีจากอันตรายได้ เว้นแต่การอยู่กับที่เพื่อการป้องกันรัง) และมีบางกรณีที่หงส์ขาวตัวเต็มวัยที่ไม่แข็งแรงอาจเป็นเหยื่อของนกอินทรีทอง
ในอังกฤษมีอัตราการโจมตีหงส์โดยหมาจรจัดเพิ่มขึ้น โดยเฉพาะในสวนสาธารณะที่หงส์ขาวมีอาณาเขตขนาดเล็ก และถือเป็นความผิดทางอาญาในกฎหมายอังกฤษ เนื่องจากหงส์ขาวอยู่ภายใต้การคุ้มครองสูงสุดเนื่องจากมีความเกี่ยวข้องกับพระมหากษัตริย์ หงส์ขาวจะโจมตีกลับเพื่อป้องกันตัวเองและลูกของพวกมันจากการโจมตีของหมา และหงส์ที่โตเต็มวัยสามารถกดหมาให้จมน้ำได้ แม้กระทั่งหมาพันธุ์ใหญ่ก็ตาม
ท่าการชี้ระวังภัยคุกคาม คือ คอโก่งโค้งไปทางหลัง (คล้ายเครื่องหมาย "?") และยกปีกขึ้นกึ่งหนึ่ง ที่เรียกว่า ท่ายืดอก (busking) โดยเท้าทั้งสองยืนประกบกันระหว่างการทำท่า และอาจมีการกระตุกคอ กระพือปีกและอกมากขึ้น หงส์ขาวยังอาจใช้ท่าเดียวกันนี้ในการร่อนลงจากระยะไกลหลายร้อยเมตรก่อนถึงพื้นน้ำ ซึ่งเรียกว่า ท่าร่อนลง (ท่าวินด์เซิร์ฟ หรือ ท่าโต้ลม)
เช่นเดียวกับหงส์อื่น ๆ หงส์ขาวเป็นที่รู้จักกันดีในเรื่องท่าทีของการแสดงความเศร้าโศก เมื่อคู่ครองหรือลูกหงส์สูญหายหรือตายไป หงส์ขาวมีกระบวนการไว้อาลัยโดยอาจจะยังอยู่ในที่ที่คู่ของมันเคยอาศัยอยู่หรือบินออกไปร่วมฝูง หากคู่ใดคู่หนึ่งเสียชีวิตในขณะที่มีการเลี้ยงลูก พ่อหรือแม่ที่เหลืออยู่จะรับหน้าที่แทนทั้งหมดในการดูแลครอก
พฤติกรรม > การผสมพันธุ์

หงส์ขาววางไข่ตั้งแต่ 4 ถึง 10 ฟอง ตัวเมียจะฟักไข่เป็นเวลาประมาณ 36 วัน โดยปกติแล้วลูกนกจะฟักเป็นตัวระหว่างเดือนพฤษภาคมถึงเดือนกรกฎาคม หงส์รุ่นจะยังไม่มีความสามารถในการบินก่อนอายุประมาณ 120 ถึง 150 วัน ข้อจำกัดนี้ทำให้การแพร่กระจายพันธุ์ของประชากรในด้านทิศเหนือสุดเป็นไปได้น้อย เนื่องจากลูกหงส์จำเป็นต้องใช้เวลาเรียนรู้ที่จะบินอย่างเร่งรีบ และบางส่วนเสียชีวิตก่อนในฤดูหนาวที่มาก่อนกำหนด[ต้องการอ้างอิง]
การแพร่กระจายพันธุ์และถิ่นที่อยู่

หงส์ใบ้พบได้ตามธรรมชาติ ส่วนใหญ่อยู่ในพื้นที่เขตอบอุ่นของยุโรป ตลอดแนวเขตชีวภาพพาลีอาร์กติก ไปถึงทางตะวันออกสุดที่ Primorsky Krai ใกล้ Sidemi
บางส่วนอพยพจากละติจูดทางตอนเหนือของยุโรปและเอเชีย ลงใต้ไปจนถึงแอฟริกาเหนือและเมดิเตอร์เรเนียน และมีการบันทึกไว้ว่าเคยพบในไอซ์แลนด์ และเป็นนกพลัดหลงไปยังพื้นที่เช่น เบอร์มิวดา อ้างอิงตามข้อมูลสถานะระหว่างประเทศของนกใน 70 ประเทศจากโครงการสิ่งแวดล้อมแห่งสหประชาชาติ[ต้องการอ้างอิง] ในญี่ปุ่นแม้ว่าประชากรหงส์ขาวส่วนใหญ่ในปัจจุบันจะถูกนำเข้า แต่พบหงส์ขาวปรากฏในภาพวาดบนกระดาษม้วนที่มีอายุมากกว่า 1,000 ปี ประกอบกับประชากรหงส์ขาวธรรมชาติที่อพยพมายังทวีปเอเชียแผ่นดินใหญ่ในฤดูหนาวยังไม่มาก จึงเชื่อว่ายังมีหงส์ขาวอพยพไปญี่ปุ่นตามธรรมชาติพร้อม ๆ กับหงส์ชนิดอื่น ๆ ในสมัยก่อน[ต้องการอ้างอิง]
หงส์ใบ้ หรือหงส์ขาว ได้รับการคุ้มครองในเกือบทุกพื้นที่ในช่วงถิ่นการแพร่กระจายพันธุ์ แต่ไม่ได้รับการคุ้มครองการล่าที่ผิดกฎหมายและการรุกล้ำของพื้นที่เกษตรกรรมอย่างผิดกฎหมาย และมักถูกกักขังเลี้ยงไว้ภายนอกถิ่นที่อยู่ธรรมชาติเพื่อเป็นของประดับตกแต่งของสวนสาธารณะและสระน้ำ ซึ่งหงส์บางส่วนมีการหลบหนี ออกลูกหลานออกนอกที่กักขัง และกลายเป็นสัตว์ธรรมชาติในสหรัฐอเมริกาฝั่งตะวันออกและภูมิภาคเกรตเลกส์ เหมือนกับที่ห่านแคนาดาทำในยุโรป[ต้องการอ้างอิง]
การแพร่กระจายพันธุ์และถิ่นที่อยู่ > ประชากร > กลุ่มประชากรในถิ่นอาศัยปกติ

จำนวนประชากรในถิ่นอาศัยตามธรรมชาติทั้งหมดของหงส์ขาว คือ ประมาณ 500,000 ตัว ในทุกช่วงท้ายของฤดูผสมพันธุ์ (ตัวเต็มวัยและวัยหนุ่มสาว) ซึ่งประมาณ  350,000 ตัวอยู่ในดินแดนอดีตสหภาพโซเวียต แหล่งผสมพันธุ์เดี่ยว (ที่มีความเข้มข้นที่สุด) ที่ใหญ่ที่สุดคือ 11,000 คู่ พบที่สามเหลี่ยมปากแม่น้ำวอลกา
ประชากรในสหราชอาณาจักรมีประมาณ 22,000 ตัว นับในช่วงฤดูหนาวปี 2549-2550 ลดลงเล็กน้อยจากจุดสูงสุดที่มีประมาณ 26,000–27,000 ตัวในปี 2533 จำนวนนี้รวมถึงคู่ผสมพันธุ์ประมาณ 5,300 คู่ ส่วนที่เหลือยังเป็นหงส์ที่ยังไม่สมบูรณ์วัย กลุ่มประชากรที่สำคัญอื่น ๆ ในยุโรป ได้แก่ ในเยอรมนีซึ่งมีคู่ผสมพันธุ์ 6,800–8,300 คู่, ในเดนมาร์ก 4500 คู่, ในโปแลนด์ 4000–4200 คู่, ในเนเธอร์แลนด์ 3000–4000 คู่, ประมาณ 2500 คู่ในไอร์แลนด์ และ 1,200–1700 คู่ในยูเครน
เป็นเวลาหลายศตวรรษที่หงส์ขาวในบริเตนใหญ่ได้รับการเลี้ยงดูให้อาหารในฐานะสัตว์เลี้ยง โดยมีการทำเครื่องหมายด้วยขลิบผังผืดตีน หรือจะงอยปากเพื่อแสดงความเป็นเจ้าของ เครื่องหมายรูปแบบต่าง ๆ เหล่านี้ได้รับการขึ้นทะเบียนกับ Crown and a Royal Swanherd (องค์กรผู้เลี้ยงหงส์ในราชูปถัมภ์) หงส์ขาวอื่นตัวใดที่ไม่ได้รับการทำเครื่องหมายจะกลายเป็นทรัพย์สินในราชูปถัมภ์ ด้วยเหตุนี้หงส์จึงกลายเป็นที่รู้จักในนาม "Royal Bird" และเป็นไปได้ว่าการจัดการการเลี้ยงแบบนี้ช่วยให้หงส์ขาวในบริเตน รอดพ้นจากภาวะการสูญพันธุ์ผ่านการล่าสัตว์ที่เข้มข้น
อย่างไรก็ตาม ประชากรในยุโรปตะวันตกส่วนใหญ่ถูกกำจัดโดยแรงกดดันจากการล่าสัตว์ในช่วงคริสต์ศตวรรษที่ 13-19 ยกเว้นหงส์กึ่งเลี้ยงที่เจ้าของที่ดินรายใหญ่ถือครองภายในเขตที่ดิน (ในฐานะสัตว์เลี้ยงในไร่) การอนุรักษ์ที่ดีขึ้นในช่วงปลายคริสต์ศตวรรษที่ 19 และต้นคริสต์ศตวรรษที่ 20 ทำให้ประชากรหงส์ขาวสามารถฟื้นฟูกลับไปยังจำนวนเดิม (หรือเกือบทั้งหมด) ได้ ในช่วงประมาณปีพ.ศ. 2503 ถึงต้นคริสต์ทศวรรษที่ 1980 (พ.ศ. 2523) ประชากรหงส์ขาวกลับมีจำนวนลดลงอย่างมีนัยสำคัญอีกครั้งในหลายพื้นที่ของอังกฤษ สาเหตุหลักมาจากพิษตะกั่วจากนกที่กลืนจากการตกปลาที่ถ่วงด้วยตุ้มตะกั่ว โดยหลังจากการแทนที่น้ำหนักตะกั่วด้วยทางเลือกโลหะอื่นที่เป็นพิษน้อยกว่า ประชากรหงส์ขาวก็เพิ่มขึ้นอีกครั้งอย่างรวดเร็ว
การแพร่กระจายพันธุ์และถิ่นที่อยู่ > ประชากร > กลุ่มประชากรที่นำเข้า

นับตั้งแต่มีการนำเข้ามาในอเมริกาเหนือ หงส์ใบ้ได้เพิ่มจำนวนขึ้นอย่างมากจนถึงขนาดที่ถือว่าเป็นสายพันธุ์ต่างถิ่นรุกราน ในขณะที่กลุ่มประชากรที่นำเข้าในภูมิภาคอื่น ๆ ยังคงจำนวนที่น้อย โดยมีประมาณ 200 ตัวในญี่ปุ่น, น้อยกว่า 200 ตัวในนิวซีแลนด์และออสเตรเลีย และประมาณ 120 ตัวในแอฟริกาใต้
การแพร่กระจายพันธุ์และถิ่นที่อยู่ > ประชากร > กลุ่มประชากรที่นำเข้า > อเมริกาเหนือ

หงส์ใบ้ได้รับการนำเข้าสู่อเมริกาเหนือในช่วงปลายศตวรรษที่ 19 และเนื่องจากจำนวนที่เพิ่มขึ้นอย่างรวดเร็วและผลกระทบต่อนกน้ำ และระบบนิเวศพื้นเมืองอื่น ๆ จึงถูกจัดเป็นชนิดพันธุ์ต่างถิ่นที่รุกราน ตัวอย่างเช่นการศึกษาขนาดของประชากรใน Great Lakes ตอนล่างตั้งแต่ปีค.ศ. 1971 ถึง 2000 พบว่าจำนวนหงส์ใบ้เพิ่มขึ้นในอัตราเฉลี่ยอย่างน้อย 10% ต่อปีโดยเพิ่มจำนวนประชากรเป็นสองเท่าทุก ๆ เจ็ดถึงแปดปี การศึกษาหลายชิ้นสรุปได้ว่าหงส์ใบ้ส่งผลต่อการลดความสมบูรณ์หนาแน่นของพืชใต้น้ำเป็นอย่างมาก
ในปีพ.ศ. 2546 หน่วยงานคุ้มครองพันธุ์ปลาและสัตว์ป่าของสหรัฐฯ (USFWS) ได้เสนอให้ "ลดความเสียหายด้านสิ่งแวดล้อมที่เกิดจากหงส์ใบ้" ให้น้อยที่สุด โดยการลดจำนวนของพวกมันในแนวบินอพยพฝั่งแอตแลนติก (แอตแลนติกฟลายเวย์) ให้เป็นระดับประขากรของก่อนปีพ.ศ. 2529 ซึ่งหมายถึงต้องลดลง 67% ในปีนั้น ตามรายงานที่ตีพิมพ์ใน Federal Register ปี 2546 ข้อเสนอนี้ได้รับการสนับสนุนจากหน่วยงานด้านสัตว์ป่าของรัฐทั้งสิบสามหน่วยงานที่ส่งความคิดเห็นรวมทั้งองค์กรการอนุรักษ์นก องค์กรการอนุรักษ์สัตว์ป่าและการจัดการสัตว์ป่า 43 แห่ง ขณะเดียวกันองค์กรสิทธิสัตว์ 10 แห่ง และความคิดเห็นจำนวนมากจากประชาชนทั่วไปต่างไม่เห็นด้วย
ในปัจจุบันหงส์ใบ้ได้รับการคุ้มครองภายใต้ พระราชบัญญัติสนธิสัญญานกอพยพ โดยคำสั่งศาล แต่ในปีพ.ศ. 2548 กระทรวงมหาดไทยสหรัฐอเมริกา ได้ประกาศอย่างเป็นทางการว่าหงส์ขาวเป็นสัตว์ที่ไม่ใช่สัตว์ท้องถิ่นอเมริกาและจะไม่ได้รับการคุ้มครอง อย่างไรก็ตามหงส์ขาวได้รับการคุ้มครองในบางพื้นที่ของสหรัฐอเมริกาตามกฎหมายท้องถิ่นเช่นใน คอนเนตทิคัต
สถานะของหงส์ขาวนฐานะสายพันธุ์ที่ได้รับการนำเข้าในอเมริกาเหนือถูกกลุ่มสิทธิประโยชน์ "Save the Mute Swans" โต้แย้ง โดยยืนยันว่าหงส์ใบ้มีถิ่นกำเนิดในภูมิภาคอเมริกา ดังนั้นจึงสมควรได้รับความคุ้มครอง พวกเขาอ้างว่าแม้หงส์ขาวมีต้นกำเนิดจากรัสเซีย แต่ได้อ้างถึงการสำรวจทางประวัติศาสตร์และบันทึกจากฟอสซิล (ว่ามีถิ่นกำเนิดในภูมิภาคอเมริกา) การอ้างสิทธิ์เหล่านี้ถูกปฏิเสธโดยกระทรวงมหาดไทยของสหรัฐอเมริกา
การแพร่กระจายพันธุ์และถิ่นที่อยู่ > ประชากร > กลุ่มประชากรที่นำเข้า > โอเชียเนีย

หงส์ใบ้ได้รับการคุ้มครองอย่างสมบูรณ์ในนิวซีแลนด์ภายใต้ พระราชบัญญัติสัตว์ป่าปี 1953 แต่คำสั่งนี้ได้เปลี่ยนไปในเดือนมิถุนายน พ.ศ. 2553 เป็นระดับการคุ้มครองที่ต่ำกว่า คือยังคงมีความคุ้มครอง แต่ได้รับอนุญาตให้ถูกกำจัดหรือถูกกักขังตามดุลยพินิจของรัฐมนตรีว่าการกระทรวงอนุรักษ์
มีกลุ่มประชากรที่จัดเข้าในระดับรุกรานเล็กน้อยต่อระบบนิเวศน์ คือ ในบริเวณรอบเมืองเพิร์ธ แต่เชื่อว่ายังมีจำนวนน้อยกว่า 100 ตัว
การแพร่กระจายพันธุ์และถิ่นที่อยู่ > ประชากร > กลุ่มประชากรที่นำเข้า > ประเทศไทย

สามารถชมหงส์ขาวที่เลี้ยงในที่กักขัง ได้ที่สวนสัตว์เชียงใหม่ สวนสัตว์นครราชสีมา สวนสัตว์ขอนแก่น
ในวัฒนธรรม

หงส์ขาวถูกนำมาใช้บนเหรียญที่ระลึกทองคำและเงินยูโร (ไอร์แลนด์) ในปี 2004 เพื่อเป็นเครื่องรำลึกของการเข้าเป็นสมาชิกของ 10 ประเทศสมาชิกใหม่ ซึ่งเกิดขึ้นในสมัยที่ไอร์แลนด์เป็นประธานสภาแห่งสหภาพยุโรป
หงส์ใบ้ หรือหงส์ขาว เป็นนกประจำชาติของเดนมาร์ก ตั้งแต่ปีพ.ศ. 2527 (โดยแทนที่สกายลาร์ก ที่เป็นนกประจำชาติของเดนมาร์กตั้งแต่ปีพ. ศ. 2503)
เทพนิยาย "ลูกเป็ดขี้เหร่" ของ ฮันส์ คริสเตียน แอนเดอร์เซน เล่าเรื่องราวของลูกหงส์ขาว (ลูกเป็ดตัวหนึ่ง) ที่มีหน้าตาขี้ริ้วแตกต่างจากเพื่อนๆ จนถูกรังเกียจและกีดกันออกจากฝูงเป็ดต่าง ๆ แต่สร้างความประหลาดใจให้กับเป็ดอื่น เมื่อเติบโตเป็นหงส์ที่สง่างาม และสวยที่สุดในบรรดานกทั้งหมด
ในบัลเล่ต์ที่มีชื่อเสียง สวอนเลก (Swan Lake) ตัวละครหลักเจ้าหญิงโอเด็ตต์และพรรคพวก ถูกสาปให้กลายร่างเป็นหงส์ในเวลากลางวัน และเป็นมนุษย์ในเวลากลางคืน โอเดตต์มีความรักกับเจ้าชายชื่อ "ซิกฟรีด" แต่มีอุปสรรคทำให้ไม่สามารถอภิเษกสมรสกันได้
ปัจจุบันพระมหากษัตริย์แห่งสหราชอาณาจักร ยังคงรักษาสิทธิ์ในการเป็นเจ้าของหงส์ใบ้ที่ไม่มีเครื่องหมายทั้งหมด ในน่านน้ำเปิด แต่กระนั้นสมเด็จพระราชินีนาถเอลิซาเบธที่ 2 แสดงความเป็นเจ้าของเฉพาะในบางส่วนของแม่น้ำเทมส์และแควโดยรอบเท่านั้น โดยกรรมสิทธิ์นี้แบ่งปันกับ Vintners' และ Dyers' Companies ซึ่งได้รับสิทธิ์ในการเป็นเจ้าของโดย Crown ในศตวรรษที่ 15
หงส์ขาวในคูน้ำรอบพระราชวังบิชอป ที่อาสนวิหารเว็ลส์ ในเวลส์ ประเทศอังกฤษได้รับการฝึกฝนมานานหลายศตวรรษให้กดกริ่งผ่านเชือกที่ติดกับพวกมันเพื่อขออาหาร หงส์สองตัวยังคงส่งเสียงดังเพื่อกินอาหารกลางวัน
หงส์คู่ในสวนสาธารณะบอสตัน มีชื่อว่าโรมิโอและจูเลียตตามคู่ของเชกสเปียร์ อย่างไรก็ตามพบว่าทั้งสองตัวเป็นตัวเมีย
ยังเป็นที่ถกเถียงว่า แท้จริงแล้วหงส์ (สันสกฤต: हंस haṃsa) ที่เป็นพาหนะ (หรือ Hamsavāhini - หงสวาหน) ของพระพรหมและพระสุรัสวดีในคติของศาสนาฮินดู นั้นอาจได้แรงบันดาลใจมาจากห่านหัวลายที่พบมากในตอนเหนือของอินเดีย ซึ่งมีลักษณะตรงตามภาพวาดที่ถ้ำอชันตา แม้ว่าในงานศิลปะช่วงหลายศตวรรษหลัง ๆ จนถึงปัจจุบันมักอ้างอิงหงส์ขาวมากกว่า
การผสมข้ามพันธุ์

มีความเป็นไปได้ที่หงส์ขาวสามารถผสมข้ามพันธุ์กับหงส์แตร โดยเฉพาะในที่กักขังเพาะเลี้ยงหรือในพื้นที่หากินที่ทับซ้อนกัน แม้จะเกิดขึ้นน้อยมากก็ตาม
ลูกผสมที่เกิดจากพ่อหงส์ขาวและแม่หงส์แตร จะมีลักษณะทางสรีระวิทยาไปในทางหงส์แตร ลูกผสมที่โตเด็มวัยมีน้ำหนักมากกว่าน้ำหนักเฉลี่ยของพ่อแม่ จะงอยปากไม่มีโหนก ตีนดำและมีวงสีเหลือง จะงอยปากสีดำแบบหงส์แตรแต่ด้านในเป็นสีชมพู คอตรง ร้องเสียงแบบหงส์แตร
ลูกผสมที่เกิดจากพ่อหงส์แตรและแม่หงส์ขาว จะมีลักษณะทางสรีระวิทยาไปในทางหงส์ขาว ลูกผสมที่โตเด็มวัยมีน้ำหนักมากกว่าน้ำหนักเฉลี่ยของพ่อแม่ จะงอยปากมีโหนกแต่ค่อนข้างแบน จะงอยปากมีสีผสม คอโค้ง
ระเบียงภาพ

รังหงส์ขาวมักมีขนาดใหญ่และอาจใช้ซ้ำในปีถัดไป
ลูกหงส์ที่เพิ่งฟักออกจากไข่
ภาพรายละเอียดของลูกหงส์ ที่เริ่มกินหญ้าได้แล้ว
ลูกหงส์ที่ว่ายน้ำไม่แข็งมักขี่หลังพ่อแม่ในบางครั้ง
หงส์ใบ้กับลูกกำลังเล็มแหน ในนิวยอร์กซิตี้
ครอบครัวหงส์ใบ้ใน วูล์ฟเวอร์โคต, ออกซฟอร์ดเชอร์
หงส์ใบ้ในวันฮังกะปุงกินลาห์ติ ประเทศฟินแลนด์ ในฤดูหนาวปีแรก สังเกตขนนกสีน้ำตาลเทาและจงอยปากสีเทา
คู่หงส์ขาวในฤดูหนาว
มุดหาอาหารใต้น้ำ
หงส์ขาวกางปีกกว้าง ในท่ายืดอก (busking)
หงส์ขาวกำลังบิน
กระพือปีก
ร่อนลงบนน้ำ ซึ่งมักมีเสียงเฉพาะ (หึ่ง ๆ)
หงส์ใบ้ที่รู้สึกว่าถูกคุกคาม
หงส์ใบ้ในทะเลสาบคูตาโวสเซฟาโลเนีย ประเทศกรีซ (ด้านหน้าซ้ายคือหงส์ที่ยังไม่โตเต็มที่)
หงส์ใบ้สองตัวอายุไม่กี่สัปดาห์[ลิงก์เสีย] ทางด้านขวาเป็นของการกลายสีของ "หงส์โปแลนด์" ซึ่งมียีนที่ผิดปกติทำให้เกิดภาวะด่าง (leucism)
รังใน[ลิงก์เสีย] อุทยานแห่งชาติ Drilon Pogradec, แอลเบเนีย หงส์ตัวผู้กำลังลาดตระเวนบริเวณใกล้กับรังเพื่อปกป้องคู่ของมัน
การบินเป็นฝูง
ไข่ของหงส์ขาว
กะโหลกหงส์ขาว
การทำรังในฤดูใบไม้ผลิ[ลิงก์เสีย] เมืองโคโลญ ประเทศเยอรมนี
รังหงส์ใบ้ขนาดใหญ่ ภาพจากโปแลนด์
ลูกหงส์ฟักออกจากไข่ได้หนึ่งวัน[ลิงก์เสีย] ที่ Newburg Lake, Livonia, MI สหรัฐอเมริกา
พื้นที่ผสมพันธุ์ในฤดูร้อน  ถิ่นอาศัยตลอดปี  พื้นที่อพยพในฤดูหนาว  พื้นที่ที่นำเข้าไปเลี้ยงและกลายเป็นนกประจำถิ่น
หงส์ที่ถูกคุกคาม[ลิงก์เสีย] ( ป. ค.ศ. 1650) โดย Jan Asselijn
แสตมป์ฟินแลนด์ที่มีรูปหงส์ขาว ปีพ.ศ. 2499
โจ แอลเลน

| 0 | 1 | 2 | 3 |
| --- | --- | --- | --- |
 แอลเลนลงเล่นให้เวลส์ในปี 2016
ข้อมูลส่วนตัว
ชื่อเต็ม:  โจเซฟ ไมเคิล แอลเลน
วันเกิด:   (1990-03-14) 14 มีนาคม ค.ศ. 1990 (34 ปี)
สถานที่เกิด:  คาร์มาเทน เวลส์
ส่วนสูง:  5 ft 7 in (1.70 m)
ตำแหน่ง:  กองกลาง
ข้อมูลสโมสร
สโมสรปัจจุบัน:  สวอนซีซิตี
หมายเลข:  7
สโมสรเยาวชน
1997–2000:  เทนบี
2000–2007:  สวอนซีซิตี
สโมสรอาชีพ*
| ปี |  ทีม |  ลงเล่น |  (ประตู) |
| 2007–2012 |  สวอนซีซิตี |  127 |  (7) |
| 2008 |  → เรกซัม (ยืม) |  2 |  (1) |
| 2012–2016 |  ลิเวอร์พูล |  91 |  (4) |
| 2016–2022 |  สโตกซิตี |  212 |  (18) |
| 2022– |  สวอนซีซิตี |  48 |  (3) |
ทีมชาติ‡
| 2005–2006 |  เวลส์ 17 ปี |  10 |  (1) |
| 2006–2007 |  เวลส์ 19 ปี |  3 |  (0) |
| 2007–2011 |  เวลส์ 21 ปี |  14 |  (2) |
| 2009– |  เวลส์ |  75 |  (2) |
| 2012 |  สหราชอาณาจักร |  5 |  (0) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 11:31, 2 ตุลาคม 2024 (UTC) ‡ ข้อมูลการลงเล่นและประตูให้แก่ทีมชาติล่าสุด ณ วันที่ 21:03, 14 ตุลาคม 2024 (UTC)
โจ แอลเลน (อังกฤษ: Joe Allen; เกิดวันที่ 14 มีนาคม ค.ศ. 1990) เป็นนักฟุตบอลชาวเวลส์ ปัจจุบันเล่นให้กับสวอนซีซิตี ในตำแหน่งกองกลาง เป็นผู้เล่นมิดฟิลด์คู่บารมีของอดีตกุนซือลิเวอร์พูลเบรนแดน ร็อดเจอร์ส  โดยร็อดเจอร์สเคยเปรียบเทียบว่า แอลเลนเป็นผู้เล่นที่มีฝีเท้าคล้ายกับ Xabi แห่งสโมสรบาร์เซโลนา ทำให้แอลเลนมีฉายาว่า "Welsh Xabi" มานับแต่บัดนั้น.
โจ แอลเลน มีชื่อเต็มว่า โจเซฟ ไมเคิล แอลเลน (Joseph Michael Allen) ได้ย้ายจากลิเวอร์พูลมาสู่สโตกซิตี ในช่วงก่อนเปิดฤดูกาล 2016–17
สโมสรอาชีพ > ลิเวอร์พูล

ในช่วงก่อนเปิดฤดูกาล 2015–16 แอลเลน มีอาการบาดเจ็บที่แฮมสตริงหลังเกมอุ่นเครื่องกับ สวินดอน ทาวน์ ในช่วงปรี-ซีซั่น
ในวันที่ 13 มกราคม ค.ศ. 2016 แอลเลน ลงสนามเป็นตัวสำรองแทน แอมแร จัน และทำประตูในนาทีสุดท้าย ในนัดที่ ลิเวอร์พูล เปิดสนามแอนฟีลด์เสมอกับ อาร์เซนอล 3-3ต่อมา ในวันที่ 20 มกราคม ค.ศ. 2016 เอฟเอคัพ รอบสาม นัดรีเพลย์ แอลเลน ลงสนามเป็นตัวจริงและยิง 1 ประตู ในนัดที่ ลิเวอร์พูล เปิดสนามแอนฟีลด์เอาชนะ เอ็กซิเตอร์ซิตี 3-0 ช่วยให้ ลิเวอร์พูล ผ่านเข้ารอบสี่ เอฟเอคัพ ได้สำเร็จ ต่อมาในวันที่ 26 มกราคม ค.ศ. 2016 ฟุตบอลลีกคัพ รอบรองชนะเลิศ นัดที่สอง แอลเลน ลงสนามเป็นตัวสำรองแทน โกโล ตูเร ในนัดที่ ลิเวอร์พูล เปิดสนามแอนฟีลด์พ่ายแพ้ สโตกซิตี 0-1 รวมผลสองนัดเสมอกัน 1-1 ทำให้ต้องตัดสินในการยิงจุดโทษ ก่อนที่ แอลเลน จะยิงจุดโทษปิดท้าย ช่วยให้ ลิเวอร์พูล เอาชนะ สโตกซิตี ในการยิงจุดโทษ 6-5 ช่วยให้ ลิเวอร์พูล ผ่านเข้ารอบชิงชนะเลิศ ฟุตบอลลีกคัพ ได้สำเร็จ ต่อมา ในวันที่ 8 พฤษภาคม ค.ศ. 2016 แอลเลน ทำประตูที่ 2 ในพรีเมียร์ลีก ในนัดที่ ลิเวอร์พูล เปิดสนามแอนฟีลด์เอาชนะ วอตฟอร์ด 2-0
สโมสรอาชีพ > สโตกซิตี

แอลเลนได้ย้ายจากลิเวอร์พูลมาสู่สโตกซิตี ในช่วงก่อนเปิดฤดูกาล 2016–17 หลังจบฟุตบอลชิงแชมป์แห่งชาติยุโรป 2016 ที่ฝรั่งเศส ไม่นาน ซึ่งแอลเลนได้ติดทีมชาติเวลส์ในการแข่งขันครั้งนี้ด้วย โดยเวลส์สามารถสร้างประวัติศาสตร์ด้วยการผ่านเข้าไปจนถึงรอบรองชนะเลิศ
แอลเลนได้เซ็นสัญญากับสโตกซิตีเป็นระยะเวลา 5 ปี ค่าตัวราว 13 ล้านปอนด์ เนื่องจากเมื่อครั้งอยู่กับลิเวอร์พูลไม่ค่อยได้รับเลือกให้ลงเล่นในฐานะผู้เล่นตัวจริงมากนัก
สถิติ > สโมสร

| สโมสร | ฤดูกาล | ลีก> Division | ลีก> ลงเล่น | ลีก> ประตู | เอฟเอคัพ> ลงเล่น | เอฟเอคัพ> ประตู | ลีกคัพ> ลงเล่น | ลีกคัพ> ประตู | ยุโรป> ลงเล่น | ยุโรป> ประตู | อื่น ๆ> ลงเล่น | อื่น ๆ> ประตู | รวม> ลงเล่น | รวม> ประตู |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| สวอนซีซิตี | 2006–07 | ลีกวัน | 1 | 0 | 0 | 0 | 0 | 0 | — | — | 0 | 0 | 1 | 0 |
| สวอนซีซิตี | 2007–08 | ลีกวัน | 6 | 0 | 3 | 0 | 2 | 0 | — | — | 3 | 0 | 14 | 0 |
| สวอนซีซิตี | 2008–09 | แชมเปียนชิป | 23 | 1 | 2 | 0 | 1 | 0 | — | — | — | — | 26 | 1 |
| สวอนซีซิตี | 2009–10 | แชมเปียนชิป | 21 | 0 | 1 | 0 | 0 | 0 | — | — | — | — | 22 | 0 |
| สวอนซีซิตี | 2010–11 | แชมเปียนชิป | 40 | 2 | 2 | 0 | 3 | 0 | — | — | 3 | 0 | 48 | 2 |
| สวอนซีซิตี | 2011–12 | พรีเมียร์ลีก | 36 | 4 | 2 | 0 | 1 | 0 | — | — | — | — | 39 | 4 |
| สวอนซีซิตี | รวม | รวม | 127 | 7 | 10 | 0 | 7 | 0 | — | — | 6 | 0 | 150 | 7 |
| Wrexham (loan) | 2008–09 | Conference Premier | 2 | 1 | 0 | 0 | — | — | — | — | 0 | 0 | 2 | 1 |
| ลิเวอร์พูล | 2012–13 | พรีเมียร์ลีก | 27 | 0 | 2 | 1 | 1 | 0 | 7 | 1 | — | — | 37 | 2 |
| ลิเวอร์พูล | 2013–14 | พรีเมียร์ลีก | 24 | 1 | 1 | 0 | 1 | 0 | — | — | — | — | 26 | 1 |
| ลิเวอร์พูล | 2014–15 | พรีเมียร์ลีก | 21 | 1 | 5 | 0 | 0 | 0 | 6 | 0 | — | — | 32 | 1 |
| ลิเวอร์พูล | 2015–16 | พรีเมียร์ลีก | 19 | 2 | 2 | 1 | 5 | 0 | 11 | 0 | — | — | 37 | 3 |
| ลิเวอร์พูล | รวม | รวม | 91 | 4 | 10 | 2 | 7 | 0 | 24 | 1 | — | — | 132 | 7 |
| สโตกซิตี | 2016–17 | พรีเมียร์ลีก | 0 | 0 | 0 | 0 | 0 | 0 | — | — | — | — | 0 | 0 |
| รวมทั้งหมด | รวมทั้งหมด | รวมทั้งหมด | 220 | 12 | 20 | 2 | 14 | 0 | 24 | 1 | 6 | 0 | 284 | 15 |
↑  Appearances in Football League Trophy
↑  Appearances in Championship play-offs
↑  Appearances in UEFA Europa League
↑  Appearances in UEFA Champions League
สถิติ > ทีมชาติ

| ทีมชาติ | ปี | ลงเล่น | ประตู |
| --- | --- | --- | --- |
| เวลส์ | 2009 | 2 | 0 |
| เวลส์ | 2011 | 4 | 0 |
| เวลส์ | 2012 | 6 | 0 |
| เวลส์ | 2013 | 3 | 0 |
| เวลส์ | 2014 | 4 | 0 |
| เวลส์ | 2015 | 4 | 0 |
| เวลส์ | 2016 | 11 | 2 |
| เวลส์ | 2017 | 6 | 0 |
| เวลส์ | 2018 | 8 | 0 |
| เวลส์ | 2019 | 8 | 0 |
| เวลส์ | 2021 | 13 | 0 |
| เวลส์ | 2022 | 5 | 0 |
| เวลส์ | 2024 | 1 | 0 |
| รวม | รวม | 75 | 2 |
เกียรติประวัติ > สโมสร

สวอนซีซิตี
Football League One: 2007–08
Football League Championship play-offs: 2010–11
เกียรติประวัติ > รางวัลส่วนตัว

Wales' Player of the Year: 2012
Liverpool Player of the Month: สิงหาคม 2012
โนปังคิสซะ

โนปังคิสซะ (ญี่ปุ่น: ノーパン喫茶; โรมาจิ: nōpan kissa) หมายความว่า ร้านกาแฟไม่นุ่งชั้นใน เป็นร้านเครื่องดื่มในประเทศญี่ปุ่นซึ่งพนักงานไม่นุ่งชั้นใน มีลักษณะคล้ายร้านอาหารทั่วไป แต่ราคาสูงกว่ากันราวสี่ถึงห้าเท่า และพื้นทั้งหมดหรือบางส่วนของร้านปูด้วยกระจกไว้ส่องดูใต้กระโปรง ลูกค้ามองพนักงานได้ แต่สัมผัสไม่ได้ แตกต่างจากการบริการทางเพศรูปแบบอื่น เช่น โซปแลนด์ และพิงก์ซาลอน ที่สัมผัสตัวพนักงานได้
ร้านประเภทโนปังคิสซะนี้เปิดครั้งแรกที่จังหวัดโอซะกะเมื่อปี 2523 ส่วนร้านอย่างอื่นที่ให้บริการทำนองเดียวกัน เช่น โนปังชะบุชะบุ (nopan shabu-shabu) ซึ่งเป็นร้านหม้อไฟ และโนปังคะระโอะเกะ (nopan karaoke) ซึ่งเป็นร้านคาราโอเกะ
สโมสรฟุตบอลเซลติก

สโมสรฟุตบอลเซลติก  (ออกเสียง: /ˈsɛltɪk/) (LSE: CCP) เป็นสโมสรฟุตบอลแห่งหนึ่งในประเทศ สกอตแลนด์ ตั้งอยู่ในเมือง กลาสโกว์ มีสนามประจำสโมสรคือ เซลติกพาร์ก เล่นใน สกอตติชพรีเมียร์ชิป ก่อตั้งเมื่อในปี ค.ศ. 1887 ผลงานของสโมสร คือ คว้าแชมป์ สกอตติชพรีเมียร์ชิป ได้ 53 สมัย , สกอตติชคัพ 39 สมัย, สกอตลีกคัพ 18 สมัย และยังเคยคว้าแชมป์ที่ใหญ่ที่สุดในยุโรปได้คือ ยูฟ่าแชมเปียนส์ลีก ได้ 1 สมัย
ผู้เล่นชุดปัจจุบัน

หมายเหตุ: ธงชาติที่ปรากฏบ่งบอกให้ทราบว่าผู้เล่นคนนั้นสามารถเล่นให้กับชาติใดตามกฎของฟีฟ่าตามความเหมาะสม เพราะผู้เล่นบางคนอาจถือสองสัญชาติ
ผู้เล่นชุดปัจจุบัน > ผู้เล่นที่ปล่อยยืม

หมายเหตุ: ธงชาติที่ปรากฏบ่งบอกให้ทราบว่าผู้เล่นคนนั้นสามารถเล่นให้กับชาติใดตามกฎของฟีฟ่าตามความเหมาะสม เพราะผู้เล่นบางคนอาจถือสองสัญชาติ
ผลงานของสโมสร > ผลงานของสโมสรในระดับประเทศ

สกอตติชพรีเมียร์ชิป: 54 สมัย
สกอตติชคัพ: 39 สมัย
สกอตติชลีกคัพ: 20 สมัย
ผลงานของสโมสร > ผลงานของสโมสรระดับทวีปยุโรป

ยูฟ่าแชมเปียนส์ลีก: 1 สมัย
ยูฟ่ายูโรปาลีก:
ผลงานของสโมสร > เกียรตินิยมในประเทศ

กลาสโกว์ คัพ: 31 สมัย
บริทิช ลีก คัพ: 1 สมัย
เฟนเลนคาวารอส เวส: 1 สมัย
เนวี&อาร์มี่ วาร์ฟัน ชิลด์: 1 สมัย
เอมแพร์ เอ็กซ์ฮิบิชัน ทร็อปปี้: 1 สมัย
วิคตอรี อินยูโรป คัพ: 1 สมัย
ซาอินที มันโก คัพ: 1 สมัย
คอรอนเนชั่น คัพ: 1 สมัย
ออลฟรีโด ดิ สตีฟาโน ทร็อปปี้: 1 สมัย
ซีเอ็นอี คัพ ออฟ แชมเปียนส์: 1 สมัย
ฟรานส์ ฟุตบอลยุโรเปียนส์ ทีม ออฟ เยียร์: 1 สมัย
ดรายบอร์ท คัพ: 1 สมัย
ทรานซิงค์ คัพ: 1 สมัย
เวิร์ด ออฟ ซ็อกเกอร์: 1 สมัย
เฟเยนนอร์ด ทูนาเมนท์: 1 สมัย
ดูไบ โกล คัพ: 1 สมัย
เวมบีลย์ คัพ: 1 สมัย
เฟนเวย์ ฟุตบอล เชนส์: 1 สมัย
โจ๊ค สเตน เฟรนชิพ คัพ: 5 สมัย
ผลงานของสโมสร > ผลงานเกียรตินิยมระดับเยาวชน

สกอตติช เยาวชน คัพ: 11 สมัย
สกอตติช พรีเมียร์ลีกคัพ รุ่น 18 ปี: 2 สมัย
สกอตติช พรีเมียร์ลีกคัพ รุ่น 19 ปี: 5 สมัย
สกอตติช พรีเมียร์ลีกคัพ รุ่น 21 ปี: 3 สมัย
สกอตติช พรีเมียร์ลีกคัพ รุ่น 23 ปี: 8 สมัย
ผลงานของสโมสร > เกียรตินิยมอื่นๆ

บีบีซี สปอร์ต เพอเซินอลทานี ออฟ เดอะ เยียร์ ทีม อะวอร์ด: 1 สมัย
ฟราน ฟุตบอล ยุโรเปียนส์ ทีม ออฟ เดอะ เยียร์: 1 สมัย
ฟีฟ่า แฟร์ เพลย์ อะวอร์ด: 1
ยูฟ่า แฟร์ เพลย์ อะวอร์ด: 1 สมัย
* 1975 trophy shared with Rangers after a 2–2 draw
แหล่งข้อมูลอื่น

เว็บไซต์ทางการ
ข้อมูลสโมสร ที่ fitbastats.com
สโมสรฟุตบอลเซลติก ที่บีบีซีสปอต: ข่าวของสโมสร – ผลการแข่งขันและตารางอันดับล่าสุด
| ด ค กสกอตติชโปรเฟสชันนัลฟุตบอลลีก |
| --- | --- |
 « สกอตติชพรีเมียร์ลีก (1998–2013) 
ระดับ:  พรีเมียร์ชิป  แชมเปียนชิป  ลีกวัน  ลีกทู 
ถ้วย:  ลีกคัพ  ชาเลนจ์คัพ 
ทีมในพรีเมียร์ชิป:  Aberdeen  เซลติก  Hamilton Academical  ฮาร์ตออฟมิดโลเดียน  Hibernian  Kilmarnock  Livingston  Motherwell  เรนเจอส์  Ross County  St Johnstone  St Mirren 
ทีมในแชมเปียนชิป:  Alloa Athletic  Arbroath  Ayr United  Dundee  Dundee United  Dunfermline Athletic  Greenock Morton  Inverness Caledonian Thistle  Partick Thistle  Queen of the South 
ทีมในลีกวัน:  Airdrieonians  ไคลด์  Dumbarton  East Fife  Falkirk  Forfar Athletic  Montrose  Peterhead  Raith Rovers  Stranraer 
ทีมในลีกทู:  Albion Rovers  Annan Athletic  Brechin City  Cove Rangers  Cowdenbeath  Edinburgh City  Elgin City  ควีนส์พาร์ก  Stenhousemuir  Stirling Albion 
ทีมในอดีต:  Berwick Rangers  East Stirlingshire 
| ด ค กแชมเปียนยูโรเปียนคัพและยูฟ่าแชมเปียนส์ลีก |
| --- | --- | --- |
| แชมป์ 15 สมัย |  เรอัลมาดริด (1955-56, 1956-57, 1957-58, 1958-59, 1959-60, 1965-66, 1997-98, 1999-2000, 2001-02, 2013-14, 2015-16, 2016-17, 2017-18, 2021-22, 2023-24) |  |
| แชมป์ 7 สมัย |  เอซี มิลาน (1962-63, 1968-69, 1988-89, 1989-90, 1993-94, 2002-03, 2006-07) |  |
| แชมป์ 6 สมัย |  ลิเวอร์พูล (1976-77, 1977-78, 1980-81, 1983-84, 2004-05, 2018-19) •  ไบเอิร์นมิวนิก (1973-74, 1974-75, 1975-76, 2000-01, 2012-13, 2019-20) |  |
| แชมป์ 5 สมัย |  บาร์เซโลนา (1991-92, 2005-06, 2008-09, 2010-11, 2014-15) |  |
| แชมป์ 4 สมัย |  อายักซ์ (1970-71, 1971-72, 1972-73, 1994-95) |  |
| แชมป์ 3 สมัย |  แมนเชสเตอร์ยูไนเต็ด (1967-68, 1998-99, 2007-08) •  อินเตอร์มิลาน (1963-64, 1964-65, 2009-10) |  |
| แชมป์ 2 สมัย |  เชลซี (2011-12, 2020-21) •  ยูเวนตุส (1984-85, 1995-96) •  ไบฟีกา (1960-61, 1961-62) •  นอตทิงแฮมฟอเรสต์ (1978-79, 1979-80) •  โปร์ตู (1986-87, 2003-04) |  |
| แชมป์สมัยเดียว |  แมนเชสเตอร์ซิตี (2022-23) •  โบรุสซีอาดอร์ทมุนท์ (1996-97) •  ออแล็งปิกเดอมาร์แซย์ (1992-93) •  ฮัมบวร์ค (1982-83) •  ไฟเยอโนร์ด (1969-70) •  แอสตันวิลลา (1981-82) •  ไอนด์โฮเฟิน (1987-88) •  เซลติก (1966-67) •  สเตวาบูกูเรชต์ (1985-86) •  เรดสตาร์เบลเกรด (1990-91) |  |
| ด ค กแชมเปียนสกอตติชพรีเมียร์ชิป |
| --- | --- | --- |
| แชมป์ 9 สมัย |  เซลติก (2013–14, 2014–15, 2015–16, 2016–17, 2017–18, 2018–19, 2019–20, 2021–22, 2022–23) |  |
| แชมป์สมัยเดียว |  เรนเจอส์ (2020–21) |  |
| ฐานข้อมูลการควบคุมรายการหลักฐาน  |
| --- | --- |
นานาชาติ:  ISNI  VIAF 
ประจำชาติ:  ฝรั่งเศส  BnF data  เยอรมนี  เช็กเกีย  โปแลนด์ 
รางวัลแห่งความสำเร็จถูกประดับไว้ที่ เซลติกพาร์ก
เรกนันส์อินเอกเซลซิส

| --- | --- |

เอลิซาเบธที่ 1: ปิอุสที่ 5
เรกนันส์อินเอกเซลซิส (อังกฤษ: Regnans in Excelsis; "ปกครองจากเบื้องบน") เป็นสารตราพระสันตะปาปาที่ออกโดยสมเด็จพระสันตะปาปาปิอุสที่ 5 เมื่อวันที่ 25 กุมภาพันธ์ ค.ศ. 1570 ที่เป็นการประกาศว่า “เอลิซาเบธ, ผู้อ้างตนเป็นพระราชินีอังกฤษ” เป็น “ผู้นอกศาสนาและปลดปล่อยข้าแผ่นดินของพระองค์ทั้งหมดจากความภักดีต่อพระองค์ และคว่ำบาตรทุกคนที่เชื่อฟังคำสั่งของพระองค์”